שביתות האקלים (ספטמבר 2019)

שביתות האקלים שהתקיימו בספטמבר 2019, הן סדרה של שביתות ומחאות שהתקיימו בתביעה ממנהיגי העולם לנקוט בפעולות בנוגע לשינויי האקלים. מוקדי השביתות הופעלו ב-4,500 מוקדים ב-150 מדינות, מתוכם 1,000 מוקדים באזורים שונים של ארצות הברית<ref></ref>. על פי מספר הערכות בכלי התקשורת, אם סופרים גם האירועים הלא-מאורגנים שהצטרפו לאירועי שביתה, האירועים התקיימו בסך הכל בכ-185 מדינות ברחבי העולם<ref name=":0"></ref>, וכך או אחרת שביתות האקלים שהתקיימו בספטמבר 2019 נחשבות באמצעי התקשורת כמחאת האקלים הגדולה ביותר בהיסטוריה<ref name=":1"></ref><ref></ref>.

אירועי המחאה התמקדו בתאריכים ה-20/9 וה-27/9, ובמידה חלקית גם בתאריכים שביניהם, זאת על רקע פסגת האקלים של האו"ם שהתקיימה ב-23/9. במידה מסוימת אירוע השביתות העולמי הוא אירוע המשך של שביתת בתי הספר למען האקלים, שאורגנה מוקדם יותר באותה שנה על ידי גרטה טונברי.

מארגני המחאה דיווחו על למעלה מ-4 מיליון משתתפים ברחבי העולם<ref name=":1" />, בהם כ-1.4 מיליון משתתפים בגרמניה<ref></ref>, כ-300,000 משתתפים באוסטרליה<ref></ref>, למעלה מ-300,000 משתתפים במחאת האקלים הגדולה ביותר בהיסטוריה של אנגליה<ref></ref>, ולמעלה מ-250,000 משתתפים באירוע המרכזי של ניו יורק<ref name=":0" />. התמיכה ההמונית לוותה גם ידי תמיכה מאורגנת של למעלה מ-2,000 מדענים מ-40 מדינות<ref></ref>.

אירועים דומים התקיימו לאחר ספטמבר 2019, בהם "צעדת אוקטובר הגדולה" בהודו בה השתתפו אלפי אנשים, ואורגנה על ידי ליסיפריה קנגוג'אם ופעילים נוספים.

== רקע ==
שביתות האקלים שהתקיימו בספטמבר 2019, היו המשך לגלי מחאה ושביתות עולמיים שהתקיימו בחודשים שקדמו לכך, והאירוע העולמי השלישי בסך הכל, והגדול ביותר לזמנו. בגל השביתות העולמי הראשון שהתקיים במרץ 2019 השתתפו 1.6 מיליון איש מיותר מ-125 מדינות<ref></ref>. הגל השני התקיים במאי 2019 על רקע הבחירות לפרלמנט האיחוד האירופי, ובו אורגנו מוקדי מחאה ב-1,600 אירועים ב-125 מדינות<ref></ref>.

עוד טרם גל השביתות של שנת 2019 הפכה גרטה טונברי, נערה בת 16 משוודיה, לאדם המזוהה עם שביתות אלו, לאחר שהייתה פעילה באירועים מקומיים בשוודיה, ונחשבת למקור השראה לאירועים העולמיים, זאת אף על פי שהיא איננה מהמארגנים של גלי השביתות הבינלאומיים. המארגנים הם קבוצה של נערים, תלמידי תיכון וחטיבות ביניים ממספר מדינות בארצות הברית. ארגון המחאה קיבל רוח גבית מחברות שונות, ביניהן מיקרוסופט ובן אנד ג'ריס, שאפשרו לעובדיהן לקחת יום חופש מהעבודה כדי להצטרף למחאה<ref></ref>.

== השביתות בישראל ==
לצד מדינות רבות נוספות, גם בישראל צוינו השביתות למען האקלים, ובאירועי המחאה השתתפו מאות תושבים, רובם תלמידים, בחמישה מוקדים - ירושלים, תל אביב-יפו, באר שבע, חיפה וסח'נין. את האירועים ליוו במידה מסוימת גם ארגונים הפועלים למען הסביבה. החברה הישראלית סודהסטרים היא החברה היחידה שהציעה לעובדיה יום חופש כדי להשתתף באירועי המחאה<ref name=":2" />.

== אוסף תמונות ==
<gallery mode="packed">
קובץ:GrèveClimatGenève-27sept2019-014-PtMont-Blanc.jpg|ז'נבה
קובץ:Speakers (48812123737).jpg|ונקובר
קובץ:27.09.2019 - Zentraler Klimastreik in Erfurt (48809559326).jpg|ארפורט
קובץ:Global Climate Strike in The Hague, September 27, 2019 10.jpg|האג
קובץ:20190927-48801635111 b797993b86 o (48801347143).jpg|וולינגטון
קובץ:Manifestación huelga mundial por el clima, Madrid, 2019-09-27 (48821567177).jpg|מדריד
קובץ:Fridays for Future in Stockholm 2019.jpg|סטוקהולם
קובץ:Global Climate Strike in Sterling, Kansas, in September 2019 - IMG 2236 (48804289923).jpg|קנזס
קובץ:Кліматичний марш Київ 12.jpg|אוקראינה
קובץ:Climate Strike in Brussels (48781022352).jpg|בריסל
קובץ:Global Climate Strike in Melbourne (48773214311).jpg|מלבורן
קובץ:Marche pour le climat du 21 septembre 2019 à Paris (48774049121).jpg|פריז 
</gallery>

== ראו גם ==
*שביתת בתי הספר למען האקלים
*שינויי אקלים

== קישורים חיצוניים ==

*[https://globalclimatestrike.net/press-release-over-1000-websites-join-digital-climate-strike/ אתר הבית של אירועי שביתות האקלים העולמיים]

== הערות שוליים ==

2019 09
קטגוריה:מחאה בנושאי סביבה
קטגוריה:שביתות